Mörg listaverk urðu til og margir sem hefðu getað unnið en í ár var það Zoe í 2. bekk sem vann með glæsilegu korti . Þá var ákveðið að setja af stað keppni um jólalegasta bekkinn en það var hugmynd sem kom frá miðstigsráðinu . Það var mjög góð stemmning í salum þennan dag vart mátti á milli sjá hvaða bekkur var jólalegastur . Þrír dómarar fengu það erfiða verkefni að velja jólalegasta bekkinn og hlaut 3. bekkur þá nafnbót . Við fórum í kakógöngu í Gufunesbæ að morgni óverðursdags en búið var að spá óveðri seinni partinn . Í Gufunesbæ þennan morgun var aftur á móti hið besta veður og allir fengu kakó og gengu síðan sælir aftur upp í skóla og komu nemendur í hús rauðir í kinnum og glaðir í sinni . Foreldrum og nemendum var boðið á kórtónleika þar sem Auður Guðjohnsen stýrði kórnum af mikilli röggsemi . Það var virkilega gaman að hlusta á kórinn syngja og sjá gleðina sem ríkti á meðal kórmeðlima . Hefð er fyrir því að 5. bekkur sýni helgileik fyrir nemendur skólans . Guðfinna kennari og Auður tónlistakennari æfðu helgileikinn með nemendum . 5. bekkurinn okkar er fámennur í ár og þurftu sumir leikarar að taka að sér fleiri en eitt hlutverk . Allir lögðu sig fram og var útkoman glæsileg hjá þessum flottu krökkum . Árlegir jólaleikar voru á sínum stað og lukkuðust mjög vel . Það voru Jólapítsurnar sem fóru með sigur af hólmi og leystu allar sínar þrautir af myndugleik og fengu flest stig . Jólastubbarnir voru næstir því að giska á fjölda piparkaka í krús sem búið var að stilla upp á ganginum . Piparkökurnar voru 196 og giskuðu þeir á 182 piparkökur . Við höfum einnig fengið rithöfunda í heimsókn auk þess sem þeir nemendur sem eru að æfa á hljóðfæri hafa spilað fyrir okkur á sal skólans . Í myndaalbúmum á forsíðunni má sjá myndir frá þessum viðburðum .